A magyar határ közelében fekvő falvakat az évszázadok során többször feldúlták. 1418-ban mindhárom települést elpusztították a magyarok. Az 1469-es Andreas Baumkirchner-féle nemesi felkelés hadseregek vonulásával és a falvak kifosztásával járt. 1480 katasztrofális évében Mátyás magyar király seregei, sáskajárás és pestis egyszerre pusztította Kelet-Stájerországot. 1605-ben Bocskai hajdúi dúlták fel Großsteinbach-ot. 1704-ben a betörő kurucok kifosztották a környező falvakat, de - a helyi lakosok szerint az imádkozó körmenet hatására - a három település előtt északnak fordultak (a csodának tartott eseményt Blaindorf templomában festményen örökítették meg).